LIKIZO

Siku mbili baada ya kufunga shule. Nilifungasha nguo zangu .
Nikaandamana na mama hadi kwa kina babu. Nilikuwa na bahati kama ya
mtende. Sababu ni kuwa wavyele wa pande zote waliishi karibu.
Tulipokelewa kotekote kwa mikono miwili. Watu walifurahi kutuona.
Wakastaajabu kukua kwangu. Baada ya siku tatu. Ugeni wa mama ukafika
ukingoni. Tulimsindikiza akarudi huku nikibaki.

Hali ya hewa huko mwanzoni niliona kuwa shwari. Nikawa ninawatembelea
ndugu na wenzangu. Tulikuwa tukicheza nao pamoja. Wakati mwingine
tulienda kuvua samaki. Wenyeji wangu walikuwa wanaishi ukingoni mwa mto
fulani. Siku moja jioni mawingu meusi mazito yaliyokuwa mwanzoni
yameadimika. Yalianza kujikusanya. Watu walitabasamu. Waliyatazama kwa
shauku kuu huku wakishukuru kwa dalili ya mvua. Hatimaye
ilionekana.ingawa ulikuwa msimu wa masika. Mvua ilikuwa imechelewa. Watu
walianza kuhangaika. Hata hivyo dalili za mawingu mazito zilipoonekana
angani. Watu bado hawakuonesha ishara za furaha . Ambayo ungetarajia
katika uso wa mtu aliyesubiri jambo kwa hamu na ghamu. Na kisha kuona
dalili za majilio yake. Tangu kiangazi na maisha yaanze. Majira hayo
mawili yamekuwa yakipokezana. Babu alinieleza hivyo jioni hiyo. Nilikuwa
nimemuuliza sababu za hisia mseto miongoni mwa watu. "Hapo zamani za
kale. Ulimwengu haukukua na mvua wala kiangazi."babu aliamua kunisimulia
kisa na maana. " Watu walipanda mimea na kulisha mifugo kwenye nchi
ambayo daima rangi ya kijani haikuiondokea. Hata yakaja majitu
yaliyokuwa yamefuga joka kubwa. Asubuhi moja majitu yalitokea mashariki.
Ghafla na kufagia mifugo waliowapata. Joka lilifakamia binadamu.
Inasemekana joka hilo lilikuwa na jinywa pana. Lililoweza kumeza watu
kumi safari moja. Ilisemekana joka hili liliweza hata kumeza majani ya
miti yote iliyokuwa kwenye njia. Liliporudi msimu mwingine majani
yalikuwa yameota tena.

Hali hii iliendelea msimu baada ya msimu. Watu walitafuta mbinu za
kuyafukuza majitu. Na pia kuliua joka hilo. Wakashindwa. Walipobakia
watu wachache tu. Na mifugo kiduchu. Kijana mmoja alijitolea kutafuta
siri ya kuyaangamiza majitu milele. Wahenga wamesema atafutaye hachoki
na akichoka keshapata. Kijana huyu aliendelea kutafuta kwa muda mrefu na
hatimaye aligundua maskani yao. Pia aligundua utaratibu wao wa kutokeza.
Joka lingetangulia mwanzo. Kisha majitu lingefuata. Akiwa na ujuzi
huo,alienda kwa mganga. Alienda kupewa maarifa zaidi. "Dhoruba moja ya
jambia la dhahabu shingoni ndiyo dawa yake." Mganga alimwambia. Shida
Sasa ikawa kutafuta silaha hii ya kipekee. Tafuta tafuta ya kijana
ikamfikisha kwa mhunzi maarufu. Siku ilipofuata. Kijana alienda na
kusubiri. Joka lilipotoa kichwa tu. Aliliteremsha jambia shingoni kwa
nguvu zake zote. Jichwa la joka lilirukaruka na kubiringika. Hatimaye
ikatua karibu na hapo. Kiwiliwili kilichobaki kilivimba na kufunga
mlango wa pango. Majitu hawakuweza kutoka. Damu ilichirizika kutoka
shimoni hadi karibu na jua. Giza likaingia. Damu hiyo ilirudi Chini kwa
nguvu iliyotoa mmweko wa radi.

Kumbe mngaro ulikuwa wa watu waliomezwa zamani . Wakidondoka ardhini
wakiwa hai. Kioja kilikuwa kwamba,damu ya joka hili ilikuwa kama maji.
Na huo ukawa ndio mwanzo wa masika. Maji yakazagaa kila mahali.
Ikasababisha mafuriko." Akahitimisha babu. Punde baada ya babu
kuhitimisha kisakiini chake. Mvua ilinyesha. Iliandamana na upepo mkali.
Umeme na radi za kutisha. Mvua iliendelea kunyesha kidindia. Mchana na
usiku mpaka ikaay kuwakirihi waombaji. Nikajisemea,kweli sisi wanadamu
hatuna shukrani. Tukipewa tunalalamika. Tukimyimwa pia tunalalamika.
Hatutosheki. Kumbe ndio uliokuwa mwanzo wa mafuriko ambayo yangemwacha
babu bila makazi.


Question: Ugeni wa mama  ulifika ukingoni baada ya siku ngapi
Answer: Tatu